
Esselamu alejkum, poštovani. Imam jedno bitno pitanje, ostala sam bez posla, inače sam po zanimanju profesorica likovnog obrazovanja u Njemačkoj. Allah me počastio islamom tako da kroz pokrivanje više nisam u stanju da radim svoj posao. Svugdje pa i ovde jedna plata nije baš dovoljna za život tako da sam razmišljala da počnem da ilustriram slikovnice ili nešto slično za djecu malih uzrasta. Teme bi bile kako islamske tako i svakodnevne. Naša djeca imaju lutke i slikovnice koje su napravljene od nekih drugih ljudi koji većinom nisu muslimani, a naravno obrazuju se i na islamskom polju sa crtićem zvanim Zaky (Medo koji govori o Islamu, edebu, klanjanju). Sada, nakon što sam mislila da je to u biti u redu da i ja koja imam talenat za to idem tim putem, čujem od ljudi da nije dozvoljeno ili da je dozvoljeno samo za djecu, ali i tu bez očiju i slično. Čudno i malo me ljuti čuti to od ljudi koji isto kao i ja kupovinom lutaka, slikovnica sa likovima, crtića, podrzažaju, tj. čak štaviše motivišu druge da idu tim putem i da proizvode – ako je to istina – ***[haram](https://pitajucene.com/search/haram/questions/ "Pretraži pitanja o haramu")*** za nasu djecu. Šta vi mislite o ovom mom problemu. Jako bi mi bilo drago ako moje ime ne bi bilo objavljeno. Allah vas nagradio svakim dobrom za trud. Amin!  

Selam aleikum we rahmetullahi we berekatuhu.


* 
* 
* 
* 
* 
* 
* 

 
Stav Šerijata prema slikovnicama, igračkama…?

Alejkum selam. Elhamdulillah, ves-salatu ves-selamu ala resulillah, ve ‘ala alihi ve ashabihi…


Časopisi koji sadrže u sebi crtane slike ili filmove – smatramo da je dozvoljeno koristiti se njima sve dok su u službi dobra i poduke pravilima i principima islamskog bontona i ponašanja, pod uslovom da su pošteđene od harama poput muzike koja zna pratiti crtane filmove, ili slika koje opisuju ***[haram](https://pitajucene.com/search/haram/questions/ "Pretraži pitanja o haramu")*** ili pozivaju haramu. Većina islamske uleme, iz opšte zabrane slikanja i crtanja, izuzima ono što je namjenjeno djeci radi pouke i poduke onome što će im u životu biti od koristi, i što će ih privoljeti na isto, a Allah dž.š., najbolje zna.


Pogledaj:


<http://islamweb.org/fatwa/index.php?page=showfatwa&Option=FatwaId&lang=A&Id=1750>


Elhamdulillah, ves-salatu ves-selamu ala resulillah, ve ala alihi ve sahbihi…


Ako slike, koje se koriste kao sredstva poduke, ne sadrže u sebi stvari koje su haram poput otkrivanja avreta-stidnih dijelova tijela i sl., nema smetnje u njihovom korištenju radi olakšane i brže poduke za djecu, ali naglašavamo da nije dozvoljeno upotrijebljavati iste ako postoji drugi način za poduku djece kada se nije u potrebi za njima, ili postoji nešto drugo što nadomješćuje potrebu korištenja istim. Ako se cilj postiže sa jednom slikom ili sa nekim nacrtanim njenim dijelom – s time će se zadovoljiti, i neće se prelaziti na ono za čime se nije u potrebi, a Allah, dž.š., najbolje zna.


Pogledaj:


<http://islamweb.org/fatwa/index.php?page=showfatwa&Option=FatwaId&lang=A&Id=35542>


**Imam el-Begavi, rhm.,** kaže: „Dječije igračke su izuzetak iz zabrane kada su „kipovi“ u pitanju. Ajša, r.a., pripovijeda: **„Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*****, s.a.w.s., se vratio iz pohoda na Tebuk ili Hajber, a na rafu je imala zavjesu, koju vjetar malo puhnu, pa, u pravcu zavjese, otkri Ajšine ćerke (tj. igračke), pa je Poslanik, s.a.w.s., upita: Ajša, šta je to!? Reče: To su mi ćerke. Među njima primijeti konja sa krilima od platna, pa reče: A šta to vidim između njih? Reče: Konj. Reče: A šta je to na njemu? Reče: Krila. Reče: Konj a ima krila?! Reče: Zar nisi čuo da je Sulejman, a.s., imao konja s krilima?! Ajša, r.a., završi: Pa se nasmijao toliko da su mu se vidjeli kutnjaci!“ (Sahih. Sunen, Ebu Davud, br.4934.; Sunen el-kubra, el-Nesa’i, br.8901.; Sunen el-Kubra, Bejheki, br.21510.; el-Ahkam el-Šer’ijja, el-Išbili, 3/248.; **Šerhul-Sunneh, el-Begavi, 12/134.**)


Na osnovu navedene predaje, iz opšte zabrane kiparstva i vajarstva izuzimaju se igračke za djecu, koje je dozvoljeno praviti za djecu i posjedovati ih (neki učenjaci uslovaljavaju da su od platna i da im se ne naziru crte lica), **i iz opšte zabrane crtanja i slikanja dozvoljava se pravljenje i posjedovanje slika i slikovnica namjenjenih za igru, razonodu i poduku djece** (neki učenjaci uslovljavaju ovu dozvolu time da se ne naziru konture lica na tim likovima), a Allah, dž.š., najbolje zna.


Pogledaj:


[http://fatwa.islamweb.net/fatwa/index.php?page=showfatwa&Option=FatwaId&lang=A&Id=51432](https://fatwa.islamweb.net/fatwa/index.php?page=showfatwa&Option=FatwaId&lang=A&Id=51432)


[http://www.youtube.com/watch?v=7egCPY9-0y8](https://www.youtube.com/watch?v=7egCPY9-0y8)


[http://www.youtube.com/watch?v=tM-0e\_TmMwo](https://www.youtube.com/watch?v=tM-0e_TmMwo)


[http://www.youtube.com/watch?v=q1JVpjQ9NBo](https://www.youtube.com/watch?v=q1JVpjQ9NBo)



Odgovorio: *****[Sead ef. Jasavić](https://pitajucene.com/search/Sead+ef.+Jasavi%C4%87/answers/ "Pretražite odgovore od Sead ef. Jasavić")*****, prof.fikha


